NaiveNeuron/SloPal huggingface dataset:
Svrček, Miloš, poslanec NR SR (2022-09-22):
Ďakujem za slovo. Áno, ja tiež chcem, pán poslanec Taraba, nadviazať na to, čo ste spomínal ohľadne momentálnej politiky, energetickej politiky Európskej únie, aký je ich smer. Jednoducho ja mám pocit, že sme úplne na okraji a tak trošku nostalgicky sa pozerám na to fungovanie a činnosť Visegrádskej štvorky. Pred pár rokmi bola Visegrádska štvorka alebo tá regionálna skupina štyroch štátov dosť v silnom a výraznom postavení. Mali sme slovo, mali sme hlas. Ale ja mám taký pocit, že teraz sme trošku tak na okraji a ako keby bola V4 nečinná. Pýtam sa prečo. Momentálne sme v takom stave a v situácii, že teraz sa hrá o to, že či doslova ekonomicky, hospodársky prežijeme najbližšie obdobie, a práve tu je tá možnosť činnosti naštartovania V4. Áno, momentálne sa rokuje o cenových stropoch na úrovni Európskej únie, čo ja mám však informáciu, čo je aj mediálne známe, tak slovenská vláda s návrhom Európskej komisie nesúhlasí a práve aj tie návrhy, legislatívne návrhy i právne normy, ktoré včera boli prijaté na úrovní vlády, sú takými preventívnymi opatreniami. Čiže aspoň vďakabohu za to, ďakujem, že sa prichádza s týmito návrhmi, ale očakávam, že je to asi kvázi nejaký prvý balík, že príde ďalší balík, potom tretí balík. Pretože fakt, keď vnímame aj tie reakcie zo strany Európy, zo strany iných štátov, že čo sa na nás valí, je potrebné sa preventívne pripraviť, takže preto aj pán poslanec Taraba tu otvoril túto tému fungovania/nefungovania Európskej únie a možno sa pozerania na len niektoré vytypované štáty, preto sa pozerajme v prvom rade na seba a myslím si, že je čo naprávať. Ďakujem.
P. Paška, predseda NR SR: (2008-03-26):
(Hlasovanie.) 138 prítomných, 78 za, 46 proti, 6 sa zdržali, 8 nehlasovalo. Konštatujem, že sme schválili, aby sme hlasovali o návrhu až zajtra o 11.00 hodine. Pristúpime teraz k hlasovaniu o prerokovaných bodoch programu. Poprosím pána poslanca Čecha, aby uvádzal hlasovanie o návrhu poslancov Národnej rady Branislava Bačíka a Tibora Lebockého na  vydanie zákona, ktorým    sa   mení a   dopĺňa  zákon č. 64/1997 Z. z. o užívaní pozemkov v zriadených záhradkových osadách a vyporiadaní vlastníctva k nim v znení neskorších predpisov.
Baránik, Alojz, poslanec NR SR (2017-12-13):
Ďakujem pekne a ďakujem pani kolegyni Jurinovej za nielen tento návrh zákona, ktorý, samozrejme, podporujeme, ďakujeme jej za jej prácu a za jej kolegialitu. Myslím si, že aj za klub môžem vyjadriť vďaku za dobrú spoluprácu. A k jej návrhu zákona konkrétne by som povedal, že takisto ako u tých jednotlivcov, tu ide aj o ten efekt, ktorý by takýto zákon mal na našu spoločnosť ako celok, aby, je to efekt, ktorý by sa dosiahol tým, že by si spoločnosť mala možnosť uvedomiť, akú službu títo ľudia pre našu spoločnosť urobili a ako táto spoločnosť si ich životné postoje váži. Ďakujem.
Bugár, Béla, podpredseda NR SR (2010-11-03):
Na vystúpenie pána poslanca s faktickými poznámkami ôsmi. Končím možnosť sa prihlásiť do faktických poznámok. Pán poslanec Dostál, nech sa páči.
Nemky, Martin, poslanec NR SR (2018-12-06):
Ďakujem za slovo, pán predsedajúci. Vážené panie poslankyne, vážení páni poslanci, Národná rada Slovenskej republiky uznesením č. 1346 z 18. septembra 2018 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Národná rada zároveň určila Ústavnoprávny výbor Národnej rady Slovenskej republiky ako gestorský výbor a lehoty na prerokovanie predmetného návrhu zákona v druhom čítaní vo výboroch. K predmetnému návrhu zákona Výbor Národnej rady Slovenskej republiky pre obranu a bezpečnosť prijal uznesenie a odporúča návrh zákona schváliť. Ústavnoprávny výbor Národnej rady Slovenskej republiky 16. októbra 2018 neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 84 ods. 2 Ústavy Slovenskej republiky. Návrh spoločnej správy, vrátane stanoviska gestorského výboru prerokoval Ústavnoprávny výbor Národnej rady Slovenskej republiky na 76. schôdzi 16. októbra 2018. Spoločná správa ani stanovisko gestorského výboru neboli schválené, keďže návrh stanoviska gestorského výboru ani návrh spoločnej správy nezískali súhlas potrebnej väčšiny. Predseda Ústavnoprávneho výboru Národnej rady Slovenskej republiky zároveň určil za spoločného spravodajcu poslanca Národnej rady Slovenskej republiky Martina Nemkyho. Ako spoločný spravodajca predkladám predmetnú informáciu a budem predkladať návrh na ďalší postup podľa príslušných ustanovení rokovacieho poriadku. Pán predsedajúci, otvorte, prosím, rozpravu.
J. Liška, poslanec: (2003-06-17):
Vážený pán predsedajúci, prosím, otvorte diskusiu. P. Rusko, podpredseda NR SR: Ďakujem pekne. Do rozpravy sa prihlásili písomne dvaja poslanci. Ako prvý vystúpi pán Robert  Fico za Smer, po ňom sa pripraví pán poslanec Maxon.
Martvoň, Anton, poslanec NR SR (2013-03-26):
Ďakujem pekne. No, Braňo, potvrdil si proste to, že jednoducho z tohto tvojho možno dobre mieneného návrhu sa začína fakt parlamentný kabaret v tomto momente. Zabúdaš ale na jeden moment. Ako si to nastavil v tom zákone, teraz budem sa snažiť držať odbornosti, tak tu by sme onedlho videli zástupy poslancov, ktorí by sa zdali iným poslancom podozriví z niečoho, čo, povedzme, nevykonali, že teda pili, aby fúkali v tejto rokovacej sále. Čiže bol by to ďalší spôsob, jeden zo spôsobov, ako zablokovať rokovanie Národnej rady, a by sme nerokovali mesiac, ale dva mesiace na jednej schôdzi. Z toho výsledok reálne pre občana by bol možno taký, že tu by sa mesiac schvaľovali zákony a mesiac fúkalo. Na druhej strane chcem ešte poukázať na to, že zabúdaš na to, že poslancov okrem občanov tu kontrolujú aj médiá. A médiá v podstate dávajú obraz o tom poslancovi, ktorý sem príde v stave jemnej opitosti alebo opitosti. Čiže myslím si, že minimálne tie médiá ukážu potom občanom, keď niekto fakt taký príde, že tu je ten poslanec, tu je ten poslanec v takom stave a tento robí hanbu. Čiže môj názor je taký, že v súčasnosti to dostatočne funguje a ten návrh je v tomto momente vo vzťahu k reprezentantom teda občanov zbytočný v tom zmysle, že by jednoducho bolo by to iba zneužívané. A hlavne po odbornej stránke nie je dopracovaný. Toľko z mojej strany. Ďakujem.
Blaha, Ľuboš, podpredseda NR SR (2024-04-18):
Ďakujem pekne, pán podpredseda vlády. Ďalšia otázka smeruje na pána ministra zahraničných vecí a európskych záležitostí Slovenskej republiky Juraja Blanára. Postavil ju pán poslanec Ivan Hazucha v tomto znení: „Vážený pán minister, vyjadrili ste sa, že Slovenská republika je pripravená podať pomocnú ruku Bosne a Hercegovine v jej prístupovom procese do Európskej únie. Ako konkrétne si takúto pomoc predstavujete a je Slovensko pripravené dostávať menej peňazí z európskeho rozpočtu v dôsledku prijatia nových členov?" Nech sa páči, pán minister, máte slovo.
Hrušovský, Pavol, predseda NR SR (2012-02-03):
Nech sa páči, pán poslanec Madej.
Hrušovský, Pavol, podpredseda NR SR (2010-10-13):
Prezentujme sa a hlasujme o návrhu uznesenia, tak ako ho predniesol pán predseda výboru. (Hlasovanie.) 140 prítomných, 83 za návrh, 48 proti, 8 sa zdržalo, 1 nehlasoval. Návrh uznesenia Národná rada schválila. Poprosím teraz pána predsedu výboru pre sociálne veci pána poslanca Brocku, aby Národnej rade predniesol návrhy uznesení k prerokúvanému vládnemu návrhu zákona o dotáciách v pôsobnosti Ministerstva práce, sociálnych vecí a rodiny Slovenskej republiky , ktorý prerokúvame ako tlač 86. Pán predseda, máte slovo.
P. Hrušovský, predseda NR SR: (2003-02-28):
I. Béreš, poslanec: Vážený pán predseda, vážený pán minister, panie poslankyne, páni poslanci, vážení prítomní, prajem vám príjemné predpoludnie. Zahraničný výbor Národnej rady Slovenskej republiky ma svojím uznesením č. 22 zo dňa 27. februára 2003 určil za spoločného spravodajcu k správe vlády o výsledkoch prístupových rozhovorov medzi Slovenskou republikou a Organizáciou Severoatlantickej zmluvy a návrh ďalšieho postupu. Správu vlády o výsledkoch prístupových rozhovorov medzi Slovenskou republikou a Organizáciou Severoatlantickej zmluvy a návrh ďalšieho postupu, tlač 166, pridelil predseda Národnej rady Slovenskej republiky svojím rozhodnutím č. 152 zo dňa 26. februára 2003 na prerokovanie Výboru Národnej rady Slovenskej republiky pre obranu a bezpečnosť a Zahraničnému výboru Národnej rady Slovenskej republiky. Vo svojom rozhodnutí zároveň ako gestorský výbor určil Zahraničný výbor Národnej rady Slovenskej republiky, ktorý podá správu o prerokovaní uvedeného materiálu vo výboroch a návrh na uznesenie Národnej rady Slovenskej republiky. Výbory prerokovali predmetný návrh podľa § 46 zákona č. 350/1996 Z. z. o rokovacom poriadku Národnej rady Slovenskej republiky. Výbor Národnej rady pre obranu a bezpečnosť na svojej mimoriadnej schôdzi prijal uznesenie č. 40, ktorým odporučil Národnej rade Slovenskej republiky vziať na vedomie správu vlády o výsledkoch prístupových rozhovorov medzi Slovenskou republikou a Organizáciou Severoatlantickej zmluvy a návrh ďalšieho postupu, tlač 166. Zahraničný výbor Národnej rady Slovenskej republiky na svojej 11. schôdzi prijal uznesenie č. 21, ktorým odporučil Národnej rade Slovenskej republiky vziať na vedomie správu o výsledkoch prístupových rozhovorov medzi Slovenskou republikou a Organizáciou Severoatlantickej zmluvy a návrh ďalšieho postupu, tlač 166. Predmetná správa o prerokovaní správy vlády o výsledkoch prístupových rozhovorov medzi Slovenskou republikou a Organizáciou Severoatlantickej zmluvy a návrh ďalšieho postupu bola schválená uznesením Zahraničného výboru Národnej rady Slovenskej republiky č. 22 zo dňa 27. februára 2003. Na základe rokovania výborov Zahraničný výbor Národnej rady Slovenskej republiky odporúča Národnej rade Slovenskej republiky vziať správu vlády na vedomie. Kolegyne, kolegovia, ďakujem za vašu ctenú pozornosť. Prosím, pán predsedajúci, aby ste otvorili rozpravu o správe vlády, prosím panie poslankyne a pánov poslancov, ktorí budú mať prípadné pozmeňujúce návrhy alebo doplňujúce návrhy, aby mi ich odovzdali písomne.
Bugár, Béla, podpredseda NR SR (2017-09-19):
Ďakujem. Teraz dávam slovo pani poslankyni Bašistovej, aby informovala Národnú radu o stanovisku výboru, nech sa páči.
Hrnčiar, Andrej, podpredseda NR SR (2017-09-05):
Ďakujem. Nie sú žiadne faktické poznámky na vystúpenie pána poslanca. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pán poslanec Simon.
Laššáková, Jana, podpredsedníčka NR SR (2012-09-12):
S reakciou na faktické poznámky pani poslankyňa Žitňanská. Nech sa páči.
M. Číž, podpredseda NR SR: (2007-06-27):
S faktickými poznámkami poslanci Mikloško, Frešo, Kvorka, Madej, Pado. Uzatváram možnosť prihlásiť sa s faktickou poznámkou. Slovo má pán poslanec Mikloško.
Gašpar, Tibor, poslanec NR SR (2024-06-27):
Dajte teraz, prosím, hlasovať o bode č. 6 pozmeňujúceho návrhu pána poslanca Šipoša.
Blanár, Juraj, podpredseda NR SR (2021-06-30):
Pán poslanec Štefan Kuffa, môžete reagovať na faktické poznámky.
F. Mikloško, poslanec: (2006-02-02):
1. podľa § 12 ods. 1 písm. a) zákona č. 619/2003 Z. z. o Slovenskom rozhlase sa dňom 28. februára 2006 končí funkčné obdobie piatim členom Rozhlasovej rady; 2. zvolila podľa § 9 ods. 2 zákona č. 619/2003 Z. z. o Slovenskom rozhlase 5 členov Rozhlasovej rady z kandidátov navrhovaných v prílohe správy na šesťročné funkčné obdobie; 3. voľby uskutočnila tajným hlasovaním; 4. uskutočnila druhé kolo voľby v prípade, že v prvom kole nebude zvolený potrebný počet hlasov. Kolegyne, kolegovia, chcem vás upozorniť, že, bohužiaľ, neskoro, ale predsa, teda včas z hľadiska procedúry kandidát na člena Rozhlasovej rady Mgr. Juraj Kiesel, uvedený pod poradovým číslom 19, dnes oznámil, že sťahuje svoju kandidatúru... (Sústavný ruch v sále.)
M. Číž, podpredseda NR SR: (2008-09-18):
Uzatváram možnosť prihlásiť sa do rozpravy ústne. Vyhlasujem rozpravu za skončenú. Ďakujem pánovi ministrovi za uvedenie série návrhov vlády. Ďakujem spravodajcovi a spravodajcom. Vážené kolegyne, kolegovia, teraz pokračujeme v rokovaní v prerušenej rozprave v druhom čítaní o návrhu poslancov Národnej rady Slovenskej republiky Rudolfa Pučíka, Jána Richtera a Jána Kovarčíka na vydanie zákona, ktorým sa mení a dopĺňa zákon č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov . Poprosím pána poslanca Richtera, ktorý odôvodňuje v mene skupiny poslancov návrh, aby zaujal miesto pre navrhovateľov a poprosím pána poslanca Jureňu, aby zaujal miesto pre spravodajcov. Ďakujem pekne. Ako viete, v prerušenom rokovaní sme skončili tak, že do rozpravy sú ešte prihlásení ústne páni poslanci Fedor a Viliam Jasaň. Takže teraz dávam slovo pánovi Fedorovi, pripraví sa pán poslanec Jasaň.
Poliačik, Martin, poslanec NR SR (2015-05-27):
Pani podpredsedníčka, ja teda sa to budem snažiť dať ako procedurálny návrh. Môj návrh je, aby ste ako človek ,ktorý v plnej miere zastupuje predsedu parlamentu, vyzvali predsedu vlády, ktorý sa zodpovedá parlamentu, a má od nej mandát, aby sa zúčastnil celej rozpravy a reagoval na rozpravu aj v záverečnom slove. Ešte stále žijeme v parlamentnej demokracii. To znamená, že vláda dostáva mandát od parlamentu, a premiér by sa mal ešte stále aj svojím vlastným mandátom zodpovedať Národnej rade. Preto vás vyzývam ako zastupujúcu predsedníčku, aby ste... (Prerušenie vystúpenia predsedajúcou.)
Taraba, Tomáš, poslanec NR SR (2020-09-29):
Vážený pán Benčík, tak spomenuli ste pri ochrane života nejakých gynekológov, ktorých vraj vyrušuje, že sa bavíme o ochrane života, tak jedine im môžete odkázať, že nech si na to zvyknú, pretože na to je tu parlament, aby sa zaoberal, čím chceme, na to sú tu neni žiadne stavovské organizácie, ktoré majú väčší vplyv ako parlament. Parlament je najvyšší zákonodárny orgán a my sa budeme baviť o tom, o čom my chceme, budeme hlasovať o tom, o čom my chceme, takže potratári si akurát môžu na to tak zvyknúť. A to, že ste tu odprezentovali nejaké nové formy zabíjania a efektívnejšie, lacnejšie, tak to, ten vývoj, verím, že aj v tejto kategórie smrti ide veľmi, veľmi popredu, a to neznamená, že ho tu musíme napriek tomu implementovať len preto, že títo potratári by to chceli. Ďakujem pekne.
Kotleba, Marian, poslanec NR SR (2020-09-29):
Janka, dlho sme sa nevideli my dvaja. Ja najprv takto. Ja som nepochopil, načo ste rozdali tieto varešky k tým potratom. Aj ten, aj ten letáčik o tých vareškách trošku úplne mimo tému, pretože vy to tak trošku účelovo spájate, riešenie potratov a nejaké všeobecné globálne práva žien, ktoré tu absolútne nikto nespochybňuje. A dokonca v tej krásnej rozprávke Princezná so zlatou hviezdou bolo to vyznamenanie, ten rád zlatej varešky. Čiže možno ste to nie celkom trafili. Ale k tej, k tomu vášmu vystúpeniu. Keď hovoríte, že vlastne ten potrat je len taký obyčajný legálny medicínsky zákrok, tak ja sa chcem, Janka, spýtať, že prečo potom strašne veľa tých žien, ktoré idú na ten potrat, ktorý je len taký legálny obyčajný medicínsky zákrok, už mnohokrát nikdy nemôžu byť tehotné, keď vlastne o nič nejde. A prečo väčšina z nich veľmi podráždene a veľmi osobne reaguje na akúkoľvek výčitku ohľadom potratu? Prečo? Keď je to len taký obyčajný, obyčajný, úplne obyčajný medicínsky zákrok? Ďakujem pekne.
Zmajkovičová, Renáta, podpredsedníčka NR SR (2012-07-31):
Pán poslanec Kuffa.
Sulík, Richard, predseda NR SR (2011-02-04):
Ďakujem. S faktickými poznámkami sa prihlásili štyria poslanci. Uzatváram možnosť. Slovo má pán poslanec Maďarič.
P. Paška, predseda NR SR: (2009-04-15):
(Hlasovanie.) 141 prítomných, 81 bolo za, 60 sa zdržalo. Návrh sme postúpili do druhého čítania.
Blanár, Juraj, podpredseda NR SR (2022-10-25):
Ďakujem, pán spravodajca. Otváram rozpravu. Konštatujem, že som obdržal jedinú písomnú prihlášku do rozpravy. Prihlásila sa do nej pani poslankyňa Anna Andrejuvová, avšak v zmysle rokovacieho poriadku požiadal o slovo pán spravodajca, ktorému udeľujem slovo, a po ňom vystúpi pani poslankyňa, predsedníčka výboru Anna Andrejuvová. Nech sa páči.
Mizík, Stanislav, poslanec NR SR (2018-01-30):
Vážené kolegyne a kolegovia, toto je mimoriadna situácia. Obvinený bude rečniť vedľa samotného veľkého ministra vnútra, toto by nevymyslel ani Bolek Polívka. Návrh tohto zákona považujem za strach a hrôzu. Phobos a Deimos, mesiace Marsa. Už to, že do právneho poriadku Slovenskej republiky sa preberá smernica Európskeho parlamentu a Rady EÚ o podmienkach vstupu a pobytu štátnych príslušníkov z tretích krajín, je hrôza. To máme preberať smernicu od absolútne neschopného Európskeho parlamentu a Rady EÚ? Od týchto dvoch najneschopnejších inštitúcií v Európe, čo spôsobili krach západnej civilizácie a jej premeny na multi-kulti chaos? Premeny veľkých častí týchto krajín na moslimské ostrovy a tam, kde nie je no-go zóna a šaría, tam tancujú čudné kreatúry na gay parádach. Kostoly sa menia na mešity, či sa menia na nákupné strediská. Títo ľudia nám dávajú smernice a my ich máme prijať? To mi vadí, vadilo a bude vadiť. Slovenská republika musí konečne konať sama v prospech svojich ľudí a neprijímať smernice Európskej únie. Hovorí sa, že podľa stáda ovečiek spoznáme pastiera. Či je darebný, vtedy sú ovečky prašivé, choré, špinavé. Keď je pastier normálny, je všetko v pohode. Ale keď sa pozrieme, čo spôsobil parlament EÚ a Rada Európy, tak by som to priradil ku tomu darebnému pastierovi. Stačí sa pozrieť do Londýna, Marseille a iných miest, hlavne v Nemecku a vo Švédsku. A my máme aplikovať do našej právnej praxe návrhy takýchto darebákov, čo zhumpľovali vlastné krajiny? Tak to teda nie. Pán minister, toto nie je zákon o študentoch a tak ďalej, o podnikateľoch. Toto je zákon, ktorý je príprava na varenie žaby alebo časť dajakej salámovej metódy. Aj tam na západe prišli, pred tou veľkou migračnou vlnou prišli študenti, obchodníci, vytvorili predpolie na konečnú inváziu. Venujem sa vojenskej taktike, tak vám to hovorím. No a takýchto salámových metód, čo sa podniká voči nášmu ľudu, je strašne veľa. Ďakujem za slovo.
Zmajkovičová, Renáta, podpredsedníčka NR SR (2013-04-16):
Pán poslanec Jasaň.
B. Bugár, podpredseda NR SR: (2004-06-29):
Prosím teraz povereného člena výboru pre financie, rozpočet a menu poslanca Zsolta Komlósyho, aby podal správu o výsledku prerokovania tohto materiálu. Zs. Komlósy, poslanec: Z poverenia Výboru Národnej rady Slovenskej republiky pre financie, rozpočet a menu ako gestorského výboru podávam Národnej rade Slovenskej republiky v súlade s rokovacím poriadkom Národnej rady túto správu výboru. Predseda Národnej rady Slovenskej republiky svojím rozhodnutím č. 756 zo 7. júna 2004 pridelil správu o čerpaní verejných zdrojov na zabezpečenie osláv vstupu Slovenskej republiky do Európskej únie a NATO Výboru Národnej rady Slovenskej republiky pre financie, rozpočet a menu. Gestorský výbor nedostal do začatia rokovania k správe iné stanoviská poslancov Národnej rady Slovenskej republiky. K predmetnej správe zaujal Výbor Národnej rady Slovenskej republiky pre financie, rozpočet a menu stanovisko, aby Národná rada Slovenskej republiky správu zobrala na vedomie. Gestorský výbor na základe stanoviska  k správe o čerpaní verejných zdrojov na zabezpečenie osláv vstupu Slovenskej republiky do Európskej únie a NATO vyjadreného v uznesení uvedenom pod bodom III tejto správy a v stanoviskách poslancov gestorského výboru vyjadrených v rozprave k tejto správe v súlade s § 79 ods. 4 a § 83 zákona o rokovacom poriadku odporúča Národnej rade Slovenskej republiky správu o čerpaní verejných zdrojov na zabezpečenie osláv vstupu Slovenskej republiky do Európskej únie a NATO zobrať na vedomie. Prosím, pán predsedajúci, môžete otvoriť rozpravu.
Nash, Natália, poslankyňa NR SR (2024-01-11):
Ďakujem za slovo, pán predsedajúci. Nebojím sa pochváliť úroveň príspevkov v tejto rozprave a keby tu sedel pán poslanec HLAS-u Migaľ, tiež by ich mohol pochváliť, je tu? Super, perfektné, perfektné. Takže tiež by ich mohol pochváliť, pretože je za čo. Tak ako tento tvoj, Viera Kalmárová, je skvelé, že si sa vrátila k termínu legislatívna smršť, ktorá tu naberá tú naozaj najvyššiu rýchlosť. A ja by som im len povedala, spomaľ, máš privysokú rýchlosť. Je skvelé, že nám zas a znovu pripomínaš vágne dôvody na skrátené legislatívne konanie. Podceňujú nás, podceňujú našich občanov, je to hanebné takto nás podceňovať. Podľa Ipsosu má Generálna prokuratúra a Úrad špeciálnej prokuratúry pomerne podobnú mieru dôvery a nedôvery, ako si uviedla, čiže keby sa mali rozhodovať na základe dát, čo je také moderné, tak by nemohli rušiť Úrad špeciálnej prokuratúry na základe jej vnímania verejnosťou, pretože by to nebolo vo verejnom záujme. Skrátené legislatívne konanie je možné len za troch podmienok a mimoriadnych okolností. Veľmi trefne si spomenula, že keď prižmúrime oči, tak bola splnená len tá jedna podmienka, a to, že nám tento hanebný návrh predkladá vláda Slovenskej republiky. Ďalšie podmienky neboli splnené. Nám totiž hrozia tie škody až po prijatí tohto návrhu zákona v skrátenom legislatívnom konaní. Ďakujem, Vierka, ešte raz. (Potlesk.)
Hrnčiar, Andrej, podpredseda NR SR (2019-04-04):
Pán poslanec Budaj.
Kollár, Boris, predseda NR SR (2020-07-08):
Evidujem jednu faktickú poznámku na predrečníka. Pán poslanec Vašečka, nech sa páči, máte slovo.
Grendel, Gábor, podpredseda NR SR (2022-10-25):
Vyhlasujem rozpravu za skončenú. Želá si ešte záverečné slovo pani navrhovateľka? Nie. Pani spravodajkyňa takisto nie. Prerušujem rokovanie o tomto bode programu a prerušujem schôdzu do štrnástej hodiny, kedy budeme pokračovať termínovanými bodmi pána ministra zdravotníctva. Pôjde o päť tlačí a potom ešte termínovaným bodom pani poslankyne Hatrákovej, čo bolo tiež schválené dnes všeobecným súhlasom. (Prerušenie rokovania o 12.01 hodine.) (Pokračovanie rokovania o 14.00 hodine.)
Laurenčík, Milan, podpredseda NR SR (2021-10-21):
Ďakujem, pán minister. Ďalšia otázka, č. 8, je opäť od pána poslanca Martina Čepčeka a je určená vám, pán minister. Ja ju teda prečítam: „Pán minister, ako je možné, že na Slovensku, že sa na Slovensku vyučuje tzv. sexuálna výchova neplnoletých bez súhlasu rodičov? Trestný zákon v §... nesmejte sa, prosím ... v § 211 hovorí o ohrození mravnej výchovy mládeže. Akým právom sú neplnoleté deti bez súhlasu rodičov indokrinované cez tzv. sexuálnu výchovu, ktorá nemá oporu v žiadnom platnom kurikulárnom dokumente riadneho vyučovacieho predmetu? Nie je to ohrozenie mravnej výchovy mládeže, o ktorom hovorí Trestný zákon? Tému ,vyučujú´ neraz mladí aktivisti a jedna z tém publikovaných v zverejnenom programe je ,Ako by mohla vyzerať vaša trojka?´ Čo s tým plánujete urobiť, pán minister?“
Grendel, Gábor, podpredseda NR SR (2021-05-05):
S procedurálnym návrhom pán poslanec Šefčík.
Zemanová, Anna, poslankyňa NR SR (2016-05-17):
Ďakujem pekne za slovo. Ja sa celkom stotožňujem so slovami pani kolegyne Remišovej a myslím si, že NKÚ by mal možnože dostať nový názov a v skratke by to bolo, že NNN, čiže „No, no, no úrad“. Pretože mne to celé tak pripadá ako no, no, no, že zdvihne prstom pred kontrolovaným subjektom, pretože aj keď sa zistia nejaké zistenia – a čo? A nič. Nič sa nestane. Vo veľmi obmedzených prípadoch, ktoré boli vypichnuté v správe, sa podajú možno nejaké ozaj trestné oznámenia, ktoré ani nevieme ako nakoniec dopadnú, možnože ani neboli v konečnom dôsledku doriešené. Čiže si myslím, že v tomto ohľade naozaj ani tie závery kontrol nemajú tú váhu ani ten výchovný účinok, aký by mali. Jediné, čo teraz zo svojej praxe komunálneho politika uznávam, že v menších porušeniach možnože sú nejakým takým metodickým orgánom, ktorý pomôže samosprávam povedať, toto by ste mali inak účtovať alebo toto nejako upraviť, nejaké smernice si podopĺňať, niečo, čo vôbec NKÚ by nemal robiť, pretože toto by mal robiť nejaký iný orgán a metodicky usmerňovať práce i k samosprávam. Čiže plač úradu, vás, pán predseda, nad tým, že nemáte tie kompetencie, myslím si, že nie je namieste a vy ste sa ponúkli na to, že vy budete robiť predsedu NKÚ a aká bola vaša vízia, aká bola vaša ponuka vtedajšej, parlamentnému zoskupeniu, aby vás zvolili, že s čím prídete razantným, aby sa naozaj začali dodržiavať predpisy a aby aj tie postihy, nejaké porušovania povinností pri správe cudzieho majetku boli uplatňované v praxi.
Figeľ, Ján, podpredseda NR SR (2012-06-26):
Ďakujem pekne. Nech sa páči, pán poslanec Martvoň.
B. Bugár, podpredseda NR SR: (2004-05-14):
Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 559). Spoločnú správu výborov máte v tlači 559a. Pán podpredseda vlády a minister spravodlivosti, nech sa páči, môžete odôvodniť vládny návrh zákona.
Číž, Miroslav, podpredseda NR SR (2015-11-11):
Ďakujem pekne. S faktickou poznámkou sa hlási pán poslanec Zajac. Pokiaľ nikto iný sa nehlási s faktickou poznámkou, uzatváram možnosť prihlásiť sa s faktickou poznámkou. Slovo má pán poslanec Zajac.
Pfundtner, Edita, poslankyňa NR SR (2015-10-06):
Vážený pán predseda, v rozprave vystúpili traja poslanci. Nebol však podaný žiaden návrh. Dajte, prosím, hlasovať preto o tom, že Národná rada prerokuje predmetný návrh zákona v druhom čítaní.
Pleštinská, Zita, poslankyňa NR SR (2021-03-31):
Odhlasovali sme body zo spoločnej správy a dva pozmeňujúce návrhy vyplývajúce z rozpravy. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Glenda, Tibor, poslanec NR SR (2012-10-26):
Pätnásť, 26 a 34. Budeme ďalej aj o vašom návrhom návrhu hlasovať.
V. Veteška, podpredseda NR SR: (2007-05-17):
(Hlasovanie.) Prítomných 139, za 92, proti 30, zdržalo sa 16, nehlasoval 1. Konštatujem, že tento bod sme schválili.
Blcháč, Ján, poslanec NR SR (2023-02-02):
Ďakujem pekne za slovo. Ja by som sa chcel vyjadriť v súvislosti s týmto návrhom zákona jednak podporne, pretože tie dôvody, ktoré predkladateľka uviedla, sú úplne zjavné, evidentné a potrebné pre spoločnosť a ten spôsob financovania je tiež zvládnuteľný. Ja sa len chcem spýtať, aby som mal v tom úplne jasno, teda keď väčšina materských škôlok na Slovensku je v zriaďovateľskej pôsobnosti miest a obcí, sú to originálne kompetencie, ktoré sú hradené z rozpočtov miest a obcí, čiastočne príspevkami od rodičov. Potom sú ďalšie materské škôlky, ktoré sú zriaďované napríklad cirkvami, ale sú aj súkromné, tam sa na ich prevádzke podieľajú tiež mestá a obce zo svojich rozpočtov. Tu, či ste teda skúmali tento vzťah alebo či teda bude celá váha prevádzkových nákladov na takéto firemné materské škôlky, čo predpokladám že asi áno, na tej firme a budú teda možno nejaké drobné príspevky rodičov, či sa, či možno očakávať ešte aj to, že sa budú firmy uchádzať u miest a obcí z ich rozpočtov o podporu. Ďakujem pekne.
Baránik, Alojz, poslanec NR SR (2022-03-16):
Ďakujem, pán predseda. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval vládny návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť výboru, vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
P. Hrušovský, predseda NR SR: (2004-06-30):
(Hlasovanie.) 129 prítomných, 122 za návrh, 1 proti, 2 sa zdržali, 4 nehlasovali. Konštatujem, že Národná rada Slovenskej republiky návrh schválila. Ďakujem pánovi poslancovi Jaďušovi. Poprosím teraz pána poslanca Abrhana, aby ako poverený člen gestorského výboru uviedol návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky. Pán poslanec Abrhan.
T. Cabaj, poslanec: (2008-09-11):
Ďakujem pekne.
Čekovský, Kristián, poslanec NR SR (2022-06-22):
Ďakujem pekne. Ja by som iba chcel poprosiť členov výboru pre kultúru a médiá, aby prišli na schôdzu výboru v rokovacej miestnosti výboru. Ďakujem.
Číž, Miroslav, doterajší podpredseda NR SR (2010-07-08):
Vážené kolegyne, takže pokračujeme v skladaní sľubu poslancov V. volebného obdobia. Teraz vykoná sľub pani poslankyňa Anna Belousovová.
V. Veteška, podpredseda NR SR: (2004-10-27):
D. Podracká, poslankyňa: Ďakujem za slovo, pán predsedajúci. Ja naopak som za tento pozmeňujúci návrh, lebo si myslím, že akékoľvek prostriedky, ktoré by sa ušli na pôvodnú tvorbu, sú dobré a verím, že aj správna rada, aj akékoľvek iné rady naozaj budú k filozofii toho, čo je pôvodná tvorba, pristupovať zodpovedne a nevidím dôvod, aby toto svoje postavenie zneužívali. Marginalizácia slovenskej pôvodnej tvorby, aká je dnes na umeleckej scéne, je ohromná a samozrejme to súvisí aj s nárastom konzumnej kultúry a priemyslu kultúry a nazdávam sa, že v tejto optike, keď zábavný priemysel nerieši otázku voľného času, ale len zapĺňania prázdneho času, ktorý sa spája s nudou a konzumom, je to pre pôvodnú tvorbu cesta.
Kuriak, Milan, poslanec NR SR (2022-12-22):
Dobre. Z informácie výboru vyplýva jeden pozmeňujúci a doplňujúci návrh. Poznámka. Nový článok – zníženie DPH na gastro na 10 %. Predkladateľ návrhu zákona pán poslanec Milan Vetrák nevyjadril súhlas s uvedeným pozmeňujúcim návrhom v zmysle paragrafu... (Prerušenie vystúpenia predsedajúcim.)
Pellegrini, Peter, predseda NR SR (2015-04-16):
S reakciou na vaše vystúpenie, poprosím, zatiaľ vidím pán poslanec Mamojka, pán poslanec Matovič. Posledný je pán poslanec Lipšic? Áno? Dobre. Posledným pán poslanec Lipšic ako desiaty. Ako prvý s faktickou poznámkou pán poslanec Gál. Nech sa páči.
Šudík, Tomáš, poslanec NR SR (2023-02-14):
Ďakujem za slovo. To, či je to sprostosť, alebo nie, to už nech posúdia občania, ale napríklad Zväz sokoliarov to určite nepovažuje za sprostosť, pretože v súčasnosti má množstvo problémov, ak ide cestovať, a my práve nim uľahčujeme tú možnosť, aby mohli vycestovať. A podobnú legislatívu napríklad prijali v Česku, Rakúsku, Nemecku, ktorú rovnako vlastne chceme aj my v slovenskom parlamente. Teda my pomáhame tým sokoliarom, ale budem tvrdo na exotickú dovolenku. Veď nie je to nejaký mega ťažký zákon alebo nejaký náročný. Pomáhame občanom, ktorí chcú vycestovať, pomáhame hudobníkom, ale pomáhame aj našim vedcom, ktorí chodia do zahraničia. Ja neviem, čo je na tom sprostosť, keď ideme pomôcť niekomu, pán kolega. Takže toľko v krátkosti. A, pán kolega Suja, skúsim vám túto informáciu dohľadať a hneď vám túto informáciu posuniem, aby ste ho do najbližšieho hlasovania, ktoré bude o sedemnástej, mali, aký to bude mať dopad na štátny rozpočet. Ďakujem.
Hlina, Alojz, poslanec NR SR (2014-11-09):
Poviem to na takom skutočnom príbehu. Teraz v piatok to bolo. Ono poväčšine tí ľudia vyrážajú v piatok a v zime a finta funguje asi tak, že si prisadnú k stolu, kde má niekto zložený kabát. Oni si prisadnú vedľa stoličky, tiež si priložia kabát a šacujú ten kabát, no proste kradnú, hej. Piatok je na to najlepší, veľa ľudí je v podnikoch. A ja som pristihol jedného takého dosť statného pána, to bol klasický scenár, so ženou, vuittonka taška, jeden by nepovedal, proste šmátral po tých vreckách. Vravím, že čo to robí, nech to prestane, zavolal som políciu. Viete, jak to celé dopadlo? Dopadlo to tak, že vlastne sa nič nestalo. Ale ja vravím: však ale to je v štádiu pokusu. No ale v zásade sa nič neukradlo, hej? Čiže nič sa dokopy ani s tým nerobilo. Čiže ešte pomaly človek zostal s dlhým nosom, že teda zabránil krádeži, ale sám som si spôsobil konflikt, lebo tam sa po mne sápal, tam trhal so mnou, drmal ten dilino. Ale proste čo tým chcem povedať? Že na konci nebolo nič. A to je, zdá sa, že logika pána premiéra Fica. Viete, že, že keby aj nebolo to, čo teraz hovoril kolega Lipšic, že tam, že sú tie skutočnosti, ktoré on spomínal, ale aj keby nič nebolo, to znamená, že áno, že prichytili ich, položili a povedali: nič, že nič sa nestalo. To je naozaj logika zlodejov, ktorí chodia v piatok okrádať ľudí po reštauráciách. Týmto systémom, zimným systémom, ja to volám. Je, je v zásade tá logika, a to chápanie toho, je rovnaká ako premiéra. To znamená, nič sa nestalo, však sme to tam nechali, to sa všetko vráti. Kolega tuná naj-najväčší bude súhlasiť, aby sa to upratalo. Možno, keď po dvoch rokoch sa na to úplne zabudne, tak si nejaké dodatočné náklady z toho vytiahnu nejakým iným spôsobom.
Paška, Pavol, predseda NR SR (2012-09-12):
Dámy a páni, poprosím vás budeme pokračovať v prerušenej rozprave. Pán minister spravodlivosti, buďte taký dobrý, zaujmite svoje miesto. Pán spravodajca, ostatní, do rozpravy písomne prihlásený je pán poslanec Gábor Gál. Máte slovo, pán poslanec. (Pokračovanie rokovania o vládnom návrhu zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa menia a dopĺňajú niektoré zákony , tlač 194.)
Číž, Miroslav, podpredseda NR SR (2015-09-16):
Pán poslanec Poliačik.
Hrnčiar, Andrej, podpredseda NR SR (2016-04-26):
Pán poslanec Lipšic.
Dostál, Ondrej, poslanec NR SR (2019-10-28):
Ďakujem všetkým kolegom za reakcie, ďakujem pánovi poslancovi Sopkovi, že mi objasnil rozdiel medzi tými dvoma návrhmi, ktoré predložili dvaja poslanci Slovenskej národnej strany. Už teda tomu začínam rozumieť. No škoda, že som to nepochopil z tých návrhov samotných, lebo to sa celkom nedalo, alebo z ich uvedenia. Ale teda je to taká zaujímavá situácia, že sú to také dvojičkové, dvojičkové návrhy a teda podľa toho, či prejde ten prvý smerácky pozmeňovák, tak prejde druhý alebo tretí snsácky pozmeňovák a podľa toho, či prejde alebo neprejde niektorý z tých snsáckych pozmeňovákov, tak ešte prejde aj ten štvrtý smerácky. Tak veľmi, veľmi kvalitná tvorba zákonov v tomto parlamente, teda nemyslím to nejako osobne, aby sa to náhodou niekoho nedotklo. Pán poslanec Budaj, no keby ste to predložili ako pozmeňujúci návrh, tak mohlo by sa o tom hlasovať, len obávam sa, že kolónku „bez politickej príčetnosti“ už pri tejto novele nestihneme, lebo; jedine teda, že by bol, bol akceptovaný môj návrh procedurálny na vrátenie predkladateľovi na dopracovanie, tak tam by snáď bol na to, na to priestor. A, pán poslanec Poliačik, ja tiež tomu teda úprimne, úprimne nerozumiem, ale naozaj sa veľmi divným spôsobom a je mi teda ľúto, že nikto neprišiel vystriedať pána predsedu Národnej rady, aby sa aj on mohol prihlásiť a vysvetliť nám, ako to, ako to vlastne myslel s tým moratóriom. Ale áno, máš pravdu. Správne si poukázal na to, že ak prejde tých 50 dní, tak budeme 10-krát dlhší ako v Lukašenkovom Bielorusku, 10-krát dlhšie obdobie ticha a zákaz a moratórium a nezverejňo... (Prerušenie vystúpenia časomerom.)
Antošová, Eva, poslankyňa NR SR (2019-10-18):
Ďakujem pekne za slovo a ďakujem pekne vystupujúcim v rozprave alebo vo faktických poznámkach. Ja by som, a ďakujem aj Peťovi Pčolinskému, asi obedoval vtipnú kašu, lebo je mimoriadne vtipný dnes. Ja by som chcela ísť od konca, ale veľmi stručne. Prosím pekne, Peťo Pčolinský aj pani kolegyňa Zemanová, opísali ste, aj ste to povedali, áno, takáto je realita na dedinách. Takto vyzerá reálna situácia na Slovensku. No ale na čo sme tu my? My vieme, aký je stav, nie je dobrý, schválili sme zákon, zviera nie je vec, zostane teda v šuflíku, nebudeme v ňom pokračovať, lebo skonštatujeme, že takýto je stav. A toto bol môj cieľ. Presne ste ho trafili a ja vám zaň veľmi pekne ďakujem. Dnes som otvorila túto tému na pôde parlamentu. Zákon nebudem sťahovať. Mám pocit, že sme naozaj inteligentní, dospelí a rozumní ľudia a vidím a viem aj od ľudí, ktorí už tu dnes, teraz teda nie sú prítomní, že chcú tento zákon podporiť, všeobecne im nevadí, práve naopak, vedia, že je takáto potreba naozaj chrániť zvieratá, že zvieratá sú súčasťou nášho životného prostredia a nášho života a že keď sa hlásime k modernému, vyspelému prostrediu v rámci celej Európskej únie, takže aj Slovensko je štátom, ktorý preukáže svoju humánnosť, svoju ľudskosť, a teda aj svoju, svoj postup k tomu, aby sme tieto zvieratá ochránili. A preto aj navrhujem prechodné obdobie, aby bolo dlhšie, ja som to povedala, aby si tí ľudia na to zvykli, aby boli vychovávaní, aby, aby sme robili osvetu, že prečo teda tento zákon chceme schváliť. Čiže žiadny nátlak, žiadne strašenie. Nejdeme dávať teraz pokuty, pretože budeme hovoriť o tom prechodnom období, ktoré ja budem sama navrhovať, aby bolo dlhšie, keď vidím teda, že ľudia nie sú na to pripravení. Ale len posledná veta. Keby sme teraz nezačali, tak zase sa nezačne neviem kedy a tento stav, ktorý ste opísali, a ten, ktorý nám v podstate nevyhovuje a môžeme sa zaň v podstate aj hanbiť, tak ten by zostal naďalej. Takže ďakujem veľmi pekne za vaše podnety a teším sa naozaj na tú diskusiu.
Baránik, Alojz, poslanec NR SR (2018-06-15):
Ďakujem pekne. Ja by som reagoval na to, čo kolegyňa Zemanová uviedla, že hrozí Slovensku v súvislosti s pochybeniami, pokiaľ ide o splnenie environmentálnych podmienok výstavby investície Jaguar parku, že hrozí tam veľká škoda. Treba si uvedomiť, že pri takýchto investičných zmluvách ten investor kupuje tú, tie pozemky od štátu s garanciou, že takýto problém nenastane. Ak ten problém nastane, tak všetky škody znáša štát a je ľahko možné, že toto je niečo, čo sa ukáže v budúcnosti. Možnože sa to ukáže v čase, keď tí, ktorí za toto zodpovedali, všetci vieme, že tam boli všelijaké procesy, keď tí, čo za toto zodpovedali, že keď už budú niekde dávno za vodou, tak že budú to nakoniec bežní ľudia na Slovensku, ktorí tieto škody budú musieť hradiť, a to vôbec si neviem predstaviť snáď ani, že ako by toto fungovalo. Ďakujem.
Figeľ, Ján, podpredseda NR SR (2012-10-26):
Ďakujem pekne. Chce si uplatniť právo spravodajca? Nech sa páči.
Brocka, Július, poslanec NR SR (2010-12-10):
Teraz budeme hlasovať o návrhoch zo spoločnej správy. Pán poslanec Blanár navrhol vyňať na osobitné hlasovanie body 5, 6, 11, 12, 18, 23. Pán predsedajúci, dajte hlasovať spoločne o bodoch zo spoločnej správy okrem týchto bodov, ktoré som uviedol.
Kondrót, Maroš, poslanec NR SR (2011-07-01):
Ďakujem pekne, pán predsedajúci. Pán kolega, milý Dušan, začal si tým, že máš kusé informácie. Máš pravdu, tie informácie sú skutočne kusé, sú to výseky médií, úryvky debát v Národnej rade. Tebe sa podarilo, aj keď si sa priznal, že nie si odborník v tejto problematike, vniesť taký iný, svieži pohľad na vážnu problematiku spôsobom, ktorému porozumie aj bežný človek, ktorý sa inak v spleti argumentov, príp. pseudoargumentov stratí. Ďakujem.
Laššáková, Jana, podpredsedníčka NR SR (2015-06-17):
Ďakujem pekne, pán minister, zaujmite miesto určené pre navrhovateľov. Prosím spoločného spravodajcu z výboru pre hospodárske záležitosti poslanca Andreja Kolesíka, aby informoval Národnú radu o výsledku rokovania výborov o tomto návrhu vlády. Nech sa páči, pán spravodajca, máte slovo.
Dostál, Ondrej, poslanec NR SR (2011-06-28):
Pán poslanec Glváč, je absolútne nemiestne prirovnávať odsúdených v kauze Cervanová k mafiánom alebo k vrahom z podsvetia, ako ste to práve urobili vy. Je to absolútne nemiestne, a teda práve od vás, ja neviem, ja som kdesi čosi počul o vašich priateľských vzťahoch s pánom Jozefom Svobodom, tiež mafiánom, ktorý, bohužiaľ, už do žiadnej relácie nemôže prísť, lebo bol zavraždený. Tak zdá sa mi bizarné, keď vy niečo o tom hovoríte a takýmto spôsobom obviňujete mňa alebo mojich kolegov z OKS, ktorí sa so žiadnymi mafiánmi nestýkame, ani sme sa so žiadnymi mafiánmi nestýkali. Kauza Cervanová je hanbou slovenskej justície. Nielen tej prednovembrovej, ale aj tej ponovembrovej. A je práve, naopak, dôkazom toho, že so slovenskou justíciou je potrebné niečo urobiť. Ďakujem.
Paška, Pavol, predseda NR SR (2013-09-12):
Hlasujeme. (Hlasovanie.) 144 prítomných, 80 za, 64 sa zdržalo. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú.
V. Tomanová, ministerka práce, sociálnych vecí a rodiny SR: (2009-12-02):
Cieľom novely zákona o doplnkovom dôchodkovom sporení je najmä nahradenie súčasného modelu odplát, ktorý sa ukázal ako nevyhovujúci, novým modelom, ktorým sa optimalizuje štruktúra a výška odplát uhrádzaných účastníkmi doplnkového dôchodkového sporenia. Okrem tohto hlavného cieľa sa navrhuje liberalizácia prestupov účastníkov doplnkového dôchodkového sporenia medzi doplnkovými dôchodkovými spoločnosťami, čím sa prehlbuje konkurencia na trhu doplnkového dôchodkového sporenia. Popri týchto zmenách sa navrhuje viacero úprav, ktoré sledujú zabezpečenie väčšej právnej istoty pre účastníkov doplnkového dôchodkového sporenia, ako aj úpravy vyplývajúce z poznatkov aplikačnej praxe, ktoré sú formulačného charakteru a ktorými sa zabezpečuje odstránenie nejednoznačnej aplikácie ustanovení zákona. Návrh zákona vo všeobecnosti posilňuje postavenie účastníka doplnkového dôchodkového sporenia a vytvára predpoklady na vyššiu mieru konkurencie medzi doplnkovými dôchodkovými spoločnosťami. Dovolím si len pripomenúť, že tento zákon, tak ako bol navrhnutý, bol prerokovaný so zástupcami všetkých doplnkových dôchodkových spoločností a bol odsúhlasený nimi. Ďakujem za pozornosť. Skončila som, pán podpredseda.
M. Hort, podpredseda NR SR: (2009-10-27):
Otváram všeobecnú rozpravu. Konštatujem, že písomne sa do rozpravy neprihlásil nikto. A tak dávam teraz možnosť prihlásiť sa do rozpravy ústne. Evidujem do rozpravy pána poslanca Jaroslava Ivanča ako jediného. Uzatváram možnosť prihlásiť sa do rozpravy a slovo má pán poslanec Jaroslav Ivančo. Nech sa páči.
Hrnko, Anton, poslanec NR SR (2019-02-06):
Ďakujem. Najskôr k pánovi poslancovi Tittelovi, pretože skutočne aj, ako mi vysvetľoval predseda zväzu ľadového hokeja, oni chceli symbol, ktorí by najviac priblížil štátny znak, preto konali tak, ako konali, hoci v rozpore s heraldickými pravidlami. Čo sa týka pána Poliačika, nebudem reagovať na nezmyselné osočovanie, ktoré sa tu v tomto pléne aj tlačí, hovorí na rôznych predstaviteľov tohto štátu, pretože na každého sa dá niečo vymyslieť. Ale čo sa týka môjho návrhu zákona, tak samozrejme heraldika pozná niekoľko vyobrazení, je to vyobrazenie vo farbe, je to vyobrazenie vo farbe a v kove, je to vyobrazenie šrafovaním a bodkovaním, neviem, jak sa vyznáte v heraldike, kde sa jednotlivé farby, majú svoje šrafovanie, bodkovanie alebo podobne, a podľa tohto zákona aj čiernobiele zobrazenie bez šrafovania je chápané ako zobrazenie štátneho znaku. Ďakujem.
T. Cabaj, podpredseda NR SR: (2009-10-27):
Otváram všeobecnú rozpravu. Konštatujem, že do rozpravy som písomnú prihlášku nedostal. Panie poslankyne, poslanci, kto má záujem sa do rozpravy prihlásiť ústne? Nikto sa nehlási do rozpravy. Končím možnosť prihlásiť sa do rozpravy. Vyhlasujem rozpravu za skončenú. Prerušujem rokovanie o tomto bode programu. Môžeme pokračovať, máme tu aj predkladateľa, aj spravodajcu, takže budeme pokračovať prvým čítaním o návrhu poslancov Národnej rady Slovenskej republiky Rudolfa Bauera a Pavla Minárika na vydanie zákona, ktorým sa mení zákon č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení neskorších predpisov . Tento poslanecký návrh má parlamentnú tlač 1277, návrh na jeho pridelenie na prerokovanie vo výboroch je v rozhodnutí predsedu č. 1302. Pán poslanec Rudolf Bauer tento návrh uvedie. Nech sa páči, pán poslanec, máte slovo.
Laurenčík, Milan, podpredseda NR SR (2022-02-11):
Do rozpravy sa prihlásil pán navrhovateľ. Nech sa páči.
Szőllős, Ján, poslanec NR SR (2021-07-01):
Ďakujem. A oceňujem tentokrát, že kolega vystúpil skutočne na nižšej úrovni toho hlasu, ale odborne veľmi dobre, ako myslím, že väčšina bola odborne, teda sa držal okrem niektorých invektív toho, čo zákon, dôvodová správa hovorí. K tej diskusii poviem tak. Diskusia prebieha už 20 rokov minimálne, čo ja registrujem, lebo nemám až toľko rokov, že by som evidoval predtým tu diskusiu, prebieha medzi ochranármi a lesníkmi už 20 rokov. Zdá sa mi, či to bude teraz o týždeň kratšie alebo dlhšie, to nič už nezmení na merite veci na tom, o čom sa diskutuje. Lebo už 20 rokov sa diskutuje a zdá sa mi, že opäť je tu taktika nič neurobme, diskutujme ešte ďalších 20 rokov a diskutujme donekonečna, lebo je to taký zložitý problém. Tento, tento krok je prvý krok k tomu, aby sa národné parky stali reálnymi národnými parkmi. My žiadne národné parky nemáme, lebo to je Potemkinova dedina, ktorá je v správe národného parku, ktorá nemôže nič. Má len poradný hlas v tom území, ktoré má spravovať. A teda dôležité je, aby sa národné parky stali skutočnými národnými parkami, a aby mali na tom území, ktoré majú spravovať, aj reálnu výkonnú a správnu moc. A toto tento zákon chce dosiahnuť. A čo sa týka jednotnej správy, tak aj v programovom vyhlásení, aj v tých národných parkoch ide o to, aby bola jednotná štátna správa. Nikto nehovorí o tých súkromných častiach teraz. Teraz ide o to... (Prerušenie vystúpenia časomerom.)
M. Číž, podpredseda NR SR: (2007-03-22):
Vážené kolegyne, kolegovia, kým prídem, budeme pokračovať, chcem vás informovať o situácii, ktorú teraz máme. Na 17.00 hodinu máme vyhlásené hlasovanie, ale doteraz máme vlastne prerokovaný iba jeden zákon o Eurojuste a bude treba hlasovať o odpovediach na písomné interpelácie. Vzhľadom na to, že naozaj sa ukazuje zbytočné prerušovať rokovanie na tento bod, pýtam sa, či je všeobecný súhlas, aby sme teraz pokračovali v bodoch programu tak, ako nasledujú s tým, že hlasovania by sme urobil komplexne zajtra o 11.00 hodine. (Hlasy z pléna.) Je všeobecný súhlas. Ďakujem pekne. Takže, vážené kolegyne, kolegovia, budeme pokračovať druhým čítaním o vládnom návrhu zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov . Prerušili sme rokovanie v čase, keď boli prihlásení páni poslanci s faktickými poznámkami. Pýtam sa techniky, či vieme ten stav dostať na tabuľu. Nevieme? Nevieme, tak podľa záznamov, ktoré tu mám,  na vystúpenie pani poslankyne Sabolovej boli s faktickými poznámkami prihlásení: pán poslanec Martinák a pán poslanec Kahanec. Je to tak? Dobre, takže v takom prípade poprosím, dajte slovo pánovi poslancovi. Teda ďakujem pekne pánu ministrovi a spravodajcovi, že zaujali miesta, pardon. A dávam slovo pánovi Martinákovi na vystúpenie vo faktickej poznámke.
Podmanický, Ján, poslanec NR SR (2013-09-05):
Teraz v súlade s § 74 ods. 1 zákona Národnej rady Slovenskej republiky o rokovacom poriadku a s citovaným rozhodnutím predsedu Národnej rady Slovenskej republiky odporúčam prideliť návrh zákona v druhom čítaní na prerokovanie: ústavnoprávnemu výboru, výboru pre financie a rozpočet, výboru pre ľudské práva a národnostné menšiny, výboru pre sociálne veci. Za gestorský výbor navrhujem výbor pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania v Národnej rade Slovenskej republiky. Pán predseda, dajte, prosím, hlasovať o tomto návrhu.
Paška, Pavol, predseda NR SR (2012-09-20):
Ďakujem. Chcete zareagovať ešte, pán poslanec? Nie. Takže prerušujem rokovanie o tomto bode. Vyhlasujem obedňajšiu prestávku. O 14.00 hodine budeme pokračovať pravidelným bodom hodina otázok a interpelácie a potom sa vrátime k prerušenej rozprave o tomto bode programu. Ďakujem. (Prestávka.) (Po prestávke.)
Kollár, Boris, predseda NR SR (2020-09-16):
Ďakujem. Pán poslanec Mazurek.